Document ID: /roh_data/filtered/fineweb-2-filterrobots_roh.jsonl.gz/50462

Temp liber e sport in Val Müstair
Societats, implant da sport e bibliotecas
Il Cumün da Val Müstair spordscha, grazcha ad üna cultura da societats activas, üna vasta paletta da pussibiltats per dar taimpra al temp liber, far amicizchas ed esser uschè üna part dal cumün.
Societats
Dal giovader da hockey, la giovadra da tennis, il collecziunader da marcas postalas fin al sunader da corn da chatscha e la skiunza: la Val Müstair es ün lö da las societats. Tras ils interess cumünaivels vain rinforzada la cumünanza chi pussibiltescha a nouvs abitants l’integraziun na cumplichada.
Bibliotecas e mediotecas
Cun duos bibliotecas ed ün medioteca spordscha il cumün blera lectüra per persunas interessadas.
Bibliotecas e mediotecas Survista dal Grischun
La plazza da glatsch da Müstair sper la chasa da scoula da Müstair sco eir la plazza da glatsch da Tschierv sper la chasa da scoula e da cumün da Tschierv sun tuottas duos avertas fin a las 22.00 h, l’access es gratuit.
Il cumün posseda tschinch plazzas da ballapè: chasa da scoula Müstair, Plazzöl Müstair, chasa da scoula Sta. Maria, Fuldera e sper la chasa da scoula e da cumün Tschierv.
Mincha fracziun dal Cumün da Val Müstair dispuona d’ün‘aigna plazza da giovar per uffants: Plazzöl Müstair, chasa da scoula Müstair, plazza da giovar Sta. Maria, Ruinas Valchava, chasa cumünala Fuldera, scoulina Fuldera, chasa cumünala Tschierv e la plazza da giovar Lü Daint.
Per giovar a tennis dispuona il cumün da plazzas da la società locala da tennis Club da Tennis Val Müstair. Ulteriuras infuormaziuns sun da chattar sülla pagina d’internet dal club:
Club da Tennis Val Müstair
Il bogn avert da Tschierv dispuona dad ün batschigl da 10 x 5 meters cun 1.2 meters chafuolezza e cun ün sectur pels pitschens. Il bogn avert es libramaing accessibel, nun es survaglià ed es gratuit. Avert es il bogn da la fin da gün fin al principi da settember.
Contact
Uffizi tecnic
Tel. +41 (0)81 858 56 45
<email-pii>
A Fuldera as rechatta il Center da passlung Val Müstair. El spordscha plazzas da parcar gratuitas a la partenza da la loipa, spordscha üna pussiblità dad imprastar equipagi da passlung e gianellas e la vendita dad artichels da sport sco eir ün kiosc, gardarobas cun duschas e tualettas. Ulteriuras infuormaziuns sun chattar sülla pagina da web dal Grischun: Center da passlung Fuldera